หลังคลอดได้1เดือน มีอะไรกับแฟนไม่ได้ใส่ถุงยาง แล้วกินยาคุมฉุกเฉินไปผ่านมา4วันมีอะไรกับแฟนอีกครั้ง ไม่ได้ป้องกัน เช้ามามีเลือดออกเยอะมากค่ะ ไม่แน่ใจว่าเป็นน้ำคาวปลา หรือผลข้างเคียงของยาคุมคะ
สวัสดีค่ะ เลือดที่ออกหลังจากทานยาคุมฉุกเฉินไป 4 วันดังกล่าว น่าจะเป็นเลือดที่เกิดจากผลของยาคุมฉุกเฉินได้ ไม่น่าใช่น้ำคาวปลา เพราะโดยปกติน้ำคาวปลาที่เป็นเลือดสีแดงจะมีเพียงแค่ในช่วงสัปดาห์แรกหลังคลอด และหากน้ำคาวปลาได้หมดไปแล้ว และต่อมามีเลือดออกมาอีก เลือดดังกล่าวก็ไม่ใช่น้ำคาวปลาค่ะดังนั้น หากเลือดที่ออกเป็นอยู่ประมาณ 1-4 วัน ก็น่าจะเป็นเลือดจากผลของยาคุมฉุกเฉินได้ ซึ่งก็ไม่ได้อันตรายอะไร และหลังจากนี้ แนะนำควรเริ่มคุมกำเนิดได้เลย เช่น อาจทานยาคุมกำเนิด ซึ่งหากยังให้นมลูกอยู่ ก็ควรเลือกชนิดที่เป็นฮอร์โมนเดี่ยว เช่น ยี่ห้อ exluton, dailyton เป็นต้น หรืออาจเลือกฉีดยาคุมกำเนิด หรือฝังยาคุมกำเนิดก็ได้ ไม่ควรทานยาคุมฉุกเฉินบ่อยๆ ต่อไปค่ะแต่หากเลือดที่ออก ออกนานเกิน 1 สัปดาห์ หรือมีอาการปวดท้องน้อยมากร่วมด้วย ก็อาจเกิดจากสาเหตุอื่นๆ เช่น มีมดลูกอักเสบ มะเร็งปากมดลูก เป็นต้น ในกรณีนี้ ก็ควรไปพบสูติ-นรีแพทย์เพื่อตรวจค่ะ